**ZAKON**

**O IZMJENI ZAKONA O SJEMENU POLJOPRIVREDNOG BILJA**

Član 1.

U Zakonu o sjemenu poljoprivrednog bilja („Službeni glasnik Republike Srpske“, br. 37/09, 100/11 i 110/16) član 79a. mijenja se i glasi:

„(1) Sorte koje su registrovane u državama članicama Evropske unije ili državama u okruženju sa kojima graniči Bosna i Hercegovina, a koje imaju slične agroekološke uslove, mogu se priznati i bez ispitivanja na oglednom polju ili u laboratoriji.

(2) Priznavanje sorte iz stava 1. ovog člana vrši se na osnovu zahtjeva koji podnosi vlasnik sorte ili njegov ovlašćeni zastupnik, uz koji se prilaže tehnički upitnik i rješenje o priznavanju ili upisu sorte, izdato od nadležnog organa zemlje u kojoj je sorta priznata.

(3) Na osnovu zahtjeva iz stava 2. ovog člana ministar donosi rješenje o priznavanju sorte ili o odbijanju zahtjeva, protiv koga nije dozvoljena žalba, ali se može pokrenuti upravni spor.“

Član 2.

Ovaj zakon stupa na snagu osmog dana od dana objavljivanja u „Službenom glasniku Republike Srpske“.

Broj: 02/1-021-742/21 PREDSJEDNIK

Datum: 30. septembra 2021. godine NARODNE SKUPŠTINE

Nedeljko Čubrilović